Villa Misty Cliffs | LekkeSlaap
Vanaf R6 200 per nag (plek vir 6)
Villa Misty Cliffs is 'n keurige villa wat reg teen die strand by Misty Cliffs geleë is. Dit is 'n baie luukse ontwerper-huis met asemrowende, onbelemmerde uitsigte oor die see. Misty Cliffs is 'n eksklusiewe bewaringsdorpie naby Scarborough en dit is in 'n unieke enklawe van die Tafelberg Nasionale Park versteek.
Die villa bied slaapplek vir 6 gaste in 3 slaapkamers. Twee van die slaapkamers kyk oor die see uit en die hoofslaapkamer het toegang tot 'n balkon op die boonste vloer. Die kamer op die onderste vloer lei na die swembad- en Jacuzzi-area. Albei dié moderne kamers spog met pragtige see-uitsigte. Die derde kamer beskik oor 'n koninggrootte-bed en 2 stapelbeddens vir die jongspan. Elke slaapkamer het 'n en suite-badkamer.
Die oopplan-leefarea bestaan uit 'n pragtige sitkamer, eetarea en kombuis en dit lei na 2 terrasse. Die kombuis is volledig toegerus vir selfsorg en beskik oor 'n stoof, oond, yskas-vrieskas en mikrogolfoond. In die vermaakarea is daar 'n TV en rusbanke waar gaste lekker kan ontspan en dit lei na die swembad- en Jacuzzi-area.
Hierdie stylvolle villa is etlike meters van die Atlantiese Oseaan af en bied rustige vakansieverblyf in 'n asemrowende omgewing. Die villa is die perfekte plek vanwaar jy die pragtige sonsondergang kan geniet of kan kyk hoe die walvisse vrolik in die baai baljaar. Die ontwerp van die villa beklemtoon die asemrowende uitsigte.